Ugent den o deus kemeret perzh en droiad bale azoet dar Sadorn 27 a Galañ-Gouiañv. Brav  an amzer - a bouez un dapennig glav, met netra ! - ha digor an hentoù. Komz hed-ha-hed ag ar maezioù, ar plant, ar vuhez gwezharall hag hiriv an deiz… Un arsav e chapel Misericorde savet e 1620 da welet an diabarzh kempennet kaer, get ur stern aoter , limajoù sent e koad (17vet kantved) hag e mein (15 vet kantved), ur jube kizellet er blez 1623 ; hep disoñjal roudoù Keriolet ken splann choazh da welet (sañset atav)… Tu zo bet ivez da gomz ag ar pardon en amzer ma veze gwerzhet yer profet dar chapel, ag ar  bannoù graet pep sul goude an overenn (get Benoni e-unan, bet bannour ar chornad). Taolenn gaer flagenn ar Loch a-gentizh ma tostaer da Sant-Derven ; bravitez ar vilin gozh get ar rod é treiñ… Un enderviad a-feson kaset penn-da-benn e brezhoneg; souezh ebet ma vehe roet un tañvad anezhi da glevet da selaouerion Radio Bro Gwened : ur mikro a oa é vale geneomp penn-da-benn ag an hent !    D. C.